ARRONDO ALDASORO (EH Bildu, 2015-06-18):
Bai.
Sémper jauna, nik ere uste dut konfunditu egin duzula eztabaida. Ebaluazioa diagnostikoa bai edo ez, kanpo ebaluazioa, barne ebaluazioa bai ala ez, ez da, nire ikuspuntutik behintzat, gaur eztabaidatzen ari garena.
Denok bat gatoz ebaluazioa hezkuntza sistemaren oinarri da. Hobetzeko guztiz beharrezko da, bai barneko ebaluazioa bai kanpoko ebaluazioa. Eztabaida beste bat da, eztabaida da LOMCE, zuek Alderdi Popularrak bakarrik inposatu duen LOMCE legeak gure hezkuntza sisteman izan dezakeen eta dituen ondorioak, ekarri ditzakeen ondorio kezkagarriak, kalteak eta orain arteko lortutakoa, bai ekitatean, bai kalitatean eta hainbat gauzetan hankaz gora ipini dezakeela edo asmo hori zegoela behintzat.
Zeren zuek defendatzen duzuen hezkuntza eta guk defendatzen duguna ezberdinak dira. Hori ere argi dago. Zuk hemen defendatu duzu maila batean eskolen arteko rankignak, eskubidea jakiteko zein doan eszelentziatik, bikaintasunetik ez dakit nora.
Ez duzu inoiz ere aipatu gaurko interbentzioan ere ekitateak, adibidez, duen garrantzia gure hezkuntza sisteman. Guztiontzako eskolak duen garrantzia. Eta horrek rankingnetatik oso urruti kokatzen gaitu eta benetan hezkuntza hobekuntzatik ere oso urruti kokatzen gaitu.
Eta beste alde batetik, Berriozabal anderea, egia da esan duzu, zuek behin eta berriro esan duzue eta baita ere Hezkuntza Sailak, LOMCEren kontra zaudetela eta ez duzuela konpartitzen.
Baina hori horrela esanda eta egia izanda hori horrela adierazi duzuela, egia da ere praktikan Hezkuntza Sailak LOMCEk ezartzen duena, aplikatzen, ezartzen hasi dela gure hezkuntza sisteman ikasturte honetan.
Beharrezkoa ez zen esparruetan ere bai, ddibidez hirugarren mailako frogetan. Zeren, zergatik hirugarren mailan egin behar da, zergatik seigarren mailan. Oraindik inork ez du eman benetako arrazoirik. Arrazoi bakarra dago, LOMCEk horrela ezartzen duelako.
Ez dago arrazoi pedagogikorik. Ez dago hemen hausnarketa propiorik eginda honen inguruan. Ez dago adostasunik eragileen artean. Beraz, zergatik?
Eta eragileak aipatzen dituzue, eta esaten duzue hau adostasunez eginda dagoela, berriro Berriozabal andereak errepikatu du hemendik. Eta horrela bada, nola da posible hainbeste ikastetxeetatik, hainbeste famili, hainbeste eragilek esatea hirugarren mailako frogak ez zirela egin behar? Ez dagoelako adostasunik.
Eta zuek ere argudiorik ez duzuelako hirugarren mahaian eta seigarren mahaian egiteko.
Eta nik uste dut hori horrela onartu behar dela, zeren beste guztia filosofia ebaluazioen inguruan, inportantea da, baina nik uste dut, lehen esan dudan bezala, eztabaida ez dugula, zeren ebaluazioaren alde denok gaude, nik behinik behin bai, eta bereziki etengabeko ebaluazioarekin, oinarrizko ebaluazioa, egunero eta sistematikoki egiten den ebaluazio horren alde, hortik datorrelako benetan aurrerapena, hobekuntza, eta abar.
Eta behar dugu ere kanpoko ebaluazioa, behar ditugu ere ebaluazio diagnostikoak, baina hitz egin dezagun. Gaur egun arte laugarren eta seigarren mailan eta bigarren mailan egiten dira. Zergatik aldatu behar dira? Ba arrazoi bakarra da LOMCEk ezartzen duelako eta guk esaten dugu ez, hori da lehendabiziko puntua LOMCEri aurre egiteko, erreza dena, erreza zena eta ez dena egin. Beraz, arazo bat dugu maila horretan.
Eta bukatzeko nire aldetik, bakarrik aipatzea berriro ere guk nola ikusten dugun. Guk uste dugu gure hezkuntza sistema eraiki behar dugula gure aldetik, horretarako adostasun zabalak lortu behar ditugula, parte hartze gardena eta zabala lortu behar dela, eta bide hori egin behar dugula.
Baina LOMCEk eta LOMCEren ezarpenarekin hastea aurten gure hezkuntza sistema hasi den bezala ez dela sistema egokia.